જ્યારે કોઈ અનઓફિશિયલ આત્મકથા પ્રકાશિત થાય અને તે પણ આટલા લોકપ્રિય અદાકાર પર ત્યારે તે વિવાદ જગાવેજ એ સ્વાભાવિક છે. આ પ્રકારની આત્મકથાનું વેચાણ શરૂઆતથી જ વધી જાય તે માટે તેના કેટલાક ભાગ અથવાતો ફકરા મિડીયામાં જાણીજોઈને લીક કરવામાં આવતા હોય છે અથવાતો તેને બુક રિવ્યુમાં ખપાવવામાં આવતા હોય છે. સંજય દત્તની આત્મકથા માટે પણ આમ જ થયું છે. ઘણી બધી ન્યૂઝ વેબસાઈટ્સ અને અખબારોમાં આ આત્મકથાના બુક રિવ્યુ પ્રકાશિત થયા છે અને તેમાં જે કાઈ પણ જણાવવામાં આવ્યું છે એ ઘણું રસપ્રદ છે.